آمریکا پرزیدنتی دونالد ترامپ، جمهوریتچی‌لردن کافی دستگی تاپا‌بیلمه‌ین یئنی ساغلیق بیمه‌سی قانونونا یؤنلیک مذاکیره‌لری سونلاندیردی و لاییحه‌سی‌نین بو گون اویلانماسینی ایسته‌دی.
آمریکا مطبوعاتیندا چیخان خبرلره گؤره، دونالد ترامپ، اسکی باشقان باراک اوبامانین ساغلیق بیمه‌سی اوباماکی‌ر-ین یئرینه یئتیرمک ایستدیگی 'آمریکان ساغلیق خیدمتی قانونونا (AHCA) قارشی چیخان جمهوریتچی‌لر وکیل‌لره رست چکدی.
لاییحه‌نین معماری نماینده‌لر مجلیسی باشقانی پل رایان-لا بیرلیکده مخالیف جمهوریتچی‌لاردان راضی ائتمک اوچون ییغینجاق آردینا ییغینجاق تشکیل ترامپ، موذاکیره‌لرین بیتدیگینی آچیقلادی.
توپلانتیا قاتیلان قایناق‌لاردان آلینان معلوماتا گؤره، ترامپ، جمهوریتچی وکیل‌لری 'آمریکان ساغلیق خیدمتی قانونو لاییحه‌سی بو گون آمریکا نماینده‌لر مجلیسین‌دن کئچمزسه اوباماکیر-ی ایجرا ائتمه‌یه دوام ائتمکله تهدید ائتدی.
مذاکیره‌لره قاتیلان آغ ائو بودجه دیرکتورو مایک مولوانی ده لاییحه کونگره‌نین ایلک قانادین‌دان کئچمزسه، ترامپ حکومتی‌نین دیگر اؤنجه لیک‌لره یؤنله‌جگینی ایفاده ائده‌رک بو ادعا‌لاری دستکله‌دی.
دیگر طرف‌دن، جمهوریتچی پارتی‌نین نیویورک وکیلی کریس کولینس، سسوئرمه‌نین واشینگتون ساعتییلا گونورتا‌دان سونرا ائدیله‌جگینی ائشیتدیردی.
ترامپ رهبرلیگی‌نین ایلک بؤیوک ایمتحانی اولا‌راق گؤرولن لاییحه‌نین، 237 جمهوریتچی و 193 دموکرات وکیلین اولدوغو نماینده‌لر مجلیسین‌دن کئچه بیلمه‌سی اوچون ان آز 216 "بلی" اویو لازیم‌دیر.
دموکرات‌لارین بوتونلوکله قارشی چیخدیغی قانونا 27 و یا 28 جمهوریتچی وکیلین ده مخالیفت ائتمه احتیمالی‌نین دوزنلمه‌نین کئچمه‌سینی چتینلشدیردیگی ایفاده ائدیلیر.
موباحیثه‌لی یئنی ساغلیق اصلاحاتی اوچون دونن نماینده‌لر مجلیسینده کئچیریلمه‌سی پلان‌لاش‌دیریلان سسوئرمه، کافی "بلی" اویونا چاتیلامایاجاغینی ناراحاتلیغییلا تاخیره سالینمیشدی.
بو وضعیت، آمریکا پرزیدنتی دونالد ترامپ و نماینده‌لر مجلیسی باشقانی پل رایان‌ین آرا‌لیق‌سیز داوام ائتدیردیک‌لری راضی تورلاری‌نین باشاریسیز اولدوغو شکلینده آچیقلاما اولوندو.
یئنی ساغلیق قانون تاساریسینا آمریکا‌لی‌لارین بؤیوک قیسمی مخالیفت ائدیر.
اؤلکه‌نین مختلیف شهرلرینده لاییحه علیهداری گؤستری‌لر تشکیل ائدیلیر.
مخالیف‌لر، جمهوریتچی‌لرین تکلیف ائتدیگی ساغلیق سیستمی‌نین، 2026-جی ایلین اعتباریله، 24 میلیون آمریکا‌لی‌نین ساغلیق بیمه‌سینی ایتیرمه‌سینه یول آچا بیله‌جگینه دقت چکیر.
